**Pål Mikael Lundin** (født 21. november 1964) er en svensk tidligere fotballspiller som var målvakt for Öster, Umeå, Oxford og Trelleborg. Han ble innkalt flere ganger til det svenske landslaget, men oppnådde aldri å spille landskamper.

Foran 1988-sesongen ble Lundin hentet til Öster, der han ble reserve for landslagsmålvakt Thomas Ravelli. Etter at hans første sesong i Öster endte med nedrykk og Ravelli forlot klubben til fordel for IFK Göteborg, ble han påfølgende sesong gitt ansvaret med å erstatte Ravelli mellom stengene. Lundin viste seg tilliten verdig i det han hjalp Öster tilbake til Allsvenskan på første forsøk.

I påsken 1991 kalte landslagssjef Tommy Svensson ham inn til det svenske landslagets vennskapskamp mot Østerrike. I fravær av Thomas Ravelli ble Lundin innkalt som reserve for Lars Eriksson for en kamp som endte med seier 6-0 til svenskene. Lundin, som aldri hadde vært involvert med aldersbestemte landslag, fikk med denne kampen sin første befatning med landslagsfotball.

I 1992 førte igjen fravær av Thomas Ravelli til at Lundin ble innkalt til landskamp. Denne gangen var motstander Bulgaria i VM-kvalifiseringskamp i oktober. Til manges overraskelse ble ikke bare Lundin foretrukket av Svensson framfor Malmös Jonnie Fedel som reserve for Lars Eriksson. Svensson uttalte at han vurderte konkurransen om målvaktsplassen ganske jevn mellom Lundin og Eriksson. Svensson vurderte Lundin å være en mer komplett målvakt, mer lik Ravelli i sitt spill. Svensson verdsatte Lundin fordi han vurderte ham som målvakten best tilpasset den da nyinnførte tilbakespillsregelen. Lundin hadde markert seg ved å delta aktivt i spillet som bakerste mann.

Da Öster i 1996 valgte å satse på Claes Green som førstevalg mellom stengene, valgte Lundin fra 1. juli å spille ut sesongen for nyopprykkede Umeå som hadde sitt førstevalg Bo Lidén skadet. Ved sesongslutt var Umeå rykket ned igjen og Lundin returnerte til Öster der han gjenvant plassen som førstevalg over Green, som så valgte gå til AIK.

1998-sesongen ble Lundins siste hos Öster. Etter å ha gjort sine saker bra på prøvespill hos Oxford, signerte han mot tampen av februar 1999 kontrakt ut 2000-sesongen med den engelske klubben. Han kom inn på laget i de syv siste kampene av en sesong som endte med nedrykk for Oxford fra nest høyeste til tredje høyeste nivå i det engelske ligasystemet. I 1999/2000-sesongen spilte han 21 kamper fra start og én som innbytter for Oxford. Under oppholdet hos Oxford opplevde han å score på et straffespark i en cup-kamp mot Wycombe.

Fra Oxford gikk ferden videre til et kort opphold hos Umeå, før han i juli 2000 signerte for Trelleborg i Allsvenskan.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1988
  | Öster | Sveriges flagg | 1
  | Allsvenskan | 0
  | 0
  |
| 1989
  | Öster
  | Sveriges flagg | 2
  | Division 1
  |  |  |
| 1990
  | Öster
  | Sveriges flagg | 1
  | Allsvenskan | 24
  | 0
  |
| 1991
  | Öster
  | Sveriges flagg | 1
  | Allsvenskan | 18
  | 0
  |
| 1992
  | Öster
  | Sveriges flagg | 1
  | Allsvenskan | 27
  | 0
  |
| 1993
  | Öster
  | Sveriges flagg | 1
  | Allsvenskan | 25
  | 0
  |
| 1994
  | Öster
  | Sveriges flagg | 1
  | Allsvenskan | 24
  | 0
  |
| 1995
  | Öster
  | Sveriges flagg | 1
  | Allsvenskan | 26
  | 0
  |
| 1996
  | Umeå | Sveriges flagg | 1
  | Allsvenskan | 7
  | 0
  |
| 1997
  | Öster
  | Sveriges flagg | 1
  | Allsvenskan | 23
  | 0
  |
| 1998
  | Öster
  | Sveriges flagg | 1
  | Allsvenskan | 15
  | 0
  |
| 1998/99
  | Oxford | Englands flagg | 2
  | FL Division One | 7
  | 0
  |
| 1999/00
  | Oxford
  | Englands flagg | 3
  | FL Division Two | 22
  | 0
  |
| 2000
  | Umeå
  | Sveriges flagg | 2
  | Superettan |  |  |
| 2000
  | Trelleborg | Sveriges flagg | 1
  | Allsvenskan | 13
  | 0
  |
| 2001
  | Trelleborg
  | Sveriges flagg | 1
  | Allsvenskan | 22
  | 0
  |
| 2002
  | Trelleborg
  | Sveriges flagg | 2
  | Superettan |  |  |
| 2003
  | Trelleborg
  | Sveriges flagg | 2
  | Superettan |  |  |

Referanser
----------

1. ↑   transfermarkt.com, oppført som Pal Lundin, Transfermarkt spiller-ID 359098, besøkt 9. oktober 2017[Hentet fra Wikidata]

Eksterne lenker
---------------

* (en) Pål Lundin – Transfermarkt Rediger på Wikidata

* (en) Pål Lundin – Soccerbase.com Rediger på Wikidata

* (sv) Pål Lundin – Sveriges fotballforbund Rediger på Wikidata

* (en) Pål Lundin – FBref Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |